Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: rendelettel módosított 10/1993. (XII. 30.) MüM rendeletben előírtakra.
Paragraph Index: 334

2. Követelmények 2.1. Vállalkozói, munkajogi, szervezési és vezetési ismeretek alkalmazása Sikeres vezetői és vállalkozói tevékenység érdekében alkalmazás szintjén ismerni kell: — a jogi alapfogalmakat, — a gazdálkodás, vállalkozás személyi tárgyi, piaci feltételeit, 1998/39. szám — számítógépes információs rendszer kialakításának és használatának követelményeit, — a munkavállaló, valamint a munkáltató jogait és kötelességeit, — a korszerű szervezési, irányítási, vezetési módszereket. Közreműködik a munkahelyén működő szakmai érdekképviseleti szervek munkájában, illetve igénybe veszi segítségüket problémák megoldásában. 2.2. Munkavédelmi és tűzvédelmi, biztonságtechnikai előírások ismerete, betartása és alkalmazása A biztonságos munkavégzés érdekében az általános munka- és tűzvédelmi, biztonságtechnikai előírásokon túlmenően, alkalmazás szintjén ismerni kell: — a munkahely kialakítására vonatkozó ergonómiai szempontokat, — a leggyakrabban előforduló baleseti veszélyeket, a megelőzés és elhárítás eszközeit, — a különböző munkafolyamatok végzése során leggyakrabban előforduló baleseti, tűzvédelmi veszélyeket, azok megelőzésének, elhárításának lehetőségeit. 2.3. Műszaki dokumentációk összeállítása és felhasználása A különböző dokumentációk összeállítása és alkalmazása érdekében az alkalmazás szintjén ismerni kell: — a géprajzi ábrázolás szabályait, a szabványokat, — a felvételi vázlatkészítés szabályait, — gépészeti, irányítástechnikai, műszerezési kapcsolási rajzok készítésének szabályait, az alkalmazott szabványos jelöléseket, — a vegyipari jelképek, a villamos és irányítástechnikai ábrázolás alapjait, — a számítógéppel támogatott szerkesztői programok (CAD) használatát. A technológiai dokumentáció elkészítése és a meglévő dokumentációk értelmezése érdekében alkalmazás szintjén ismerni kell: — a technológiai dokumentációk tartalmát és fajtáit, — a gépkönyv összeállításának szabályait, — a technológiai dokumentációk elkészítését segítő számítógépes programok kezelését. 2.4. Kémiai technológiák ismerete Ismerje: — a fizikai-, kémiai jelenségek és törvények definícióit, a kémiai technológiával kapcsolatos fizikai-kémiai alapjait, — a technológiai folyamatábrákat, a technológiai műveletek sorrendjét, — kénsavgyártás, ammónia szintézis, salétromgyártás, műtrágyagyártás, sósavgyártás, kőolajfeldolgozás, műanyagok gyártási technológiáit. — a berendezések működési elvét, üzemi paramétereit, — a termékek és melléktermékek jellemző tulajdonságait. 2.5. Vegyipari műveletek és készülékek ismerete Ismerje: — mechanikai eljárásokat (aprítás, osztályozás, szeparációs eljárások, porlasztás, cseppképzés), — mechanikai eljárások berendezéseit (törők, malmok, száraz és nedves őrlők, vágók, porlasztók), — hidromechnikai eljárásokat (keverés, ülepítés, folyadék és gázáramú szétválasztás különböző erőterek hatására), — hidromechanikai berendezéseket (keverős készülékek, keverőelemek, ülepítők, centrifugák, folyamatos és szakaszos üzemű szűrők, ciklonok, multiciklonok, pneumatikus szállítók), — termikus eljárásokat ( érzékelhető és fázisváltozással járó hőátadás, hőközlési alapfogalmak, hővezetés, konvekció, sugárzás, bepárlás, kristályosítás), — termikus berendezéseket (kettőscsöves, csőköteges, lemezes, spirálcsöves hőcserélők, duplikatúrás és csőkígyós berendezések. Robert, Vogelbusch, rotációs és kúszófilmes bepárlók, külső fűtőterű és külső ejtőcsöves bepárlók, rövid és hosszú csöves bepárlók, többfokozatú bepárlók kapcsolása kristályosító bepárlók), — diffúziós eljárásokat (szárítás, abszorpció, deszorpció, lepárlás, extrakció), — diffúziós berendezéseket (tálcás és szalagos szárítók, dobszárítók, egyen- és ellenáramú kapcsolások, vákuumszárítók, porlasztó szárítók, tálcás és töltetes tornyok, felületi abszorberek, fokozatszerű és folytonos adszorpciós készülékek, rektifikáló kolonnák, reaktor kialakítások), — vegyipari gépészeti elemek szilárdsági és geometriai méretezését, — gyártási, szerelései folyamatokat. 2.6. Vegyipari mérések A vegyiparban használt gépek, berendezések, készülékek minősítéséhez ismerje a működésük jellemző paramétereit, a vizsgálati eszközöket, műszereket, ezek szakszerű használatát. Vizsgálni tudja: — a gáz- és folyadékszállítás berendezéseit, szivattyúkat, kompresszorokat, ventilátorokat, csővezetékeket, — a villamos berendezéseket, — irányítástechnikai és védelmi készülékeket, — a vegyipari gépeket és berendezéseket. Az alkalmazás szintjén ismerje a főbb technológiai berendezések és folyamatok szimulációs eszközeit, programjait. A mért jellemzők kiértékelése, a berendezés minősítése érdekében: — el tudja végezni a szükséges számításokat, — ismerje a minősítési szempontokat, a tanúsítás előírásait. 1998/39. szám 2.7. Munkafolyamatok megtervezése és előkészítése, a munka ellenőrzése, energiagazdálkodás A munkafolyamatok megtervezése és előkészítése érdekében: — ismerje a különböző energiahordozókat, az energetikai számításokat, veszteségeket, — teljesítményszükségleteket, az energiagazdálkodással kapcsolatos jogszabályokat, — ismerje az erőművek felépítését, berendezéseit, a technológiákat, energiahordozók és rendeltetés szerint, — ismerje a villamos fogyasztók, készülékek, berendezések és rendszerek jellemzőit, érintésvédelmi és biztonságtechnikai előírásait, — ismerje a hálótervezés alapjait, — tudja önállóan tervezni és irányítani a műveleteket, — tudja biztosítani a biztonságos munkavégzéshez szükséges anyag- és energiaellátást, — tudja ellenőrizni és értékelni a munkafolyamatokat, a technológiai paramétereket. 2.8. Vegyipari berendezések gyártása, üzembe helyezése, minőségbiztosítása, működtetése, műszaki állapotának felügyelete és karbantartása A gyártási műveletek elvégzése érdekében ismerni kell: — a gyártási folyamatokat, eljárásokat, — az ellenőrzési, minőségbiztosítási feladatokat, eljárásokat. Energetikai gépek, berendezések, technológiák üzembe helyezése érdekében ismerje és tudja elemezni a technológiai, gazdaságossági, biztonságtechnikai és környezetvédelmi követelményeket. Az állapotfelügyelet és technológiai előírások alapján a karbantartások, javítások tervezése, elvégzése érdekében tudja: — meghatározni a gépek, berendezések, technológiák üzemi viszonyainak karbantartásra gyakorolt hatását, — tervezni, ütemezni, elvégezni és ellenőrizni a szükséges javításokat. Üzemzavar esetén: — a rendelkezésre álló eszközökkel tudja behatárolni az üzemzavar okát, — tudjon intézkedni az elhárítás érdekében, — dokumentálni tudja a gépsor időbeli működését, teljesítményét és hibáit. 2.9. A korszerű folyamatirányítás eszközeinek kezelése és a számítógépes folyamatirányító programok alkalmazása A vegyiparban alkalmazott irányítástechnikai elvek, eszközök ismeretében az adott rendszer, technológia irányítása érdekében legyen képes: — mechanikus, elektronikus és pneumatikus vezérlések alkalmazására, — PLC-k működtetésére, programok készítésére, tesztelésére, — szabályozási kör felépítésére, jellemzői meghatározására, — folyamatirányító rendszerek és programok kezelésére és használatára, — a technológiai folyamat értékelésére az on-line irányító rendszertől kapott információk, a technológiai előírás vagy egyéb dokumentumok alapján. 2.10. Számítástechnikai ismeretek — Korszerű hardver és szoftver eszközök használata. — Szöveges és grafikus operációs rendszerek felhasználói szintű használata. — Lokális és globális hálózatok használatának ismerete. — Információkeresés számítógépes hálózatokban (Internet). — Igényes dokumentumok előállítása — korszerű szövegszerkesztő, táblázatkezelő rendszerek ismerete. — Adatbázis-kezelés, adatbázisok összekapcsolása szövegszerkesztő és táblázatkezelő rendszerekkel. — Multimédia alkalmazása és felhasználása. — Mérési eredmények feldolgozása alkalmazói programok segítségével. — Problémamegoldó gondolkodás fejlesztése feladatokon keresztül (programozási nyelvek használata). 2.11. Környezetvédelmi ismertek — Környezetszennyezési problémáinak ismerete (globális és helyi). — Környezetszennyező források ismerete. — A környezetvédelem jogi, gazdasági és műszaki vonatkozásainak ismerete. — A munkakörrel kapcsolatos környezetvédelmi előírások ismerete. — A környezetszennyezési problémák megoldási lehetőségeinek ismerete. — Környezetvédelmi gépészeti berendezések ismerete. — Környezetvédelmi gépek üzemeltetése. 2.12. Gazdálkodási ismeretek Tudnia kell alkalmazni: — a legfontosabb gazdasági, pénzügyi fogalmakat, — a legfontosabb adójogszabályokat, — a piackutatás, költségelemzés, gazdálkodás módszereit, folyamatait, — a beruházások visszatérülési idejét befolyásoló tényezőket. Tudnia kell elkészíteni: — egyszerű költségszámításokat, számlákat. Értelmeznie kell: — számlaadatokat, pénzforgalmi előírásokat. 1998/39. szám 2.13. Kommunikációs ismeretek — Egy idegen nyelv legalább alapfokú ismerete. — Idegen nyelv alkalmazása a kommunikációban. — Idegen nyelv használata kiadványok, gépkönyvek értelmezésénél. — Legfontosabb szakszavak idegen nyelvű megfelelőjének ismerete. — Katalógusokban, szakmai anyagokban történő eligazodás elsajátítása. — Szakmai érintkezési formák ismerete. — Szakmai terminológiák helyes használata. — Szakmai megbeszélések lefolytatása. — Híradástechnikai, hírközlési, multimédiás berendezések kezelése. 2.14. Szakdolgozat készítéséhez szükséges ismeretek — Elméleti és gyakorlati ismeretei alapján egy feladat megoldása. — Problémafeltárás és megoldáskeresés. — A szakmai anyag alkalmazása. — Számítási módszer kidolgozása. — Számítások elvégzése. — Eredmények dokumentálása. — Műszaki dokumentáció készítése. — Számítástechnika alkalmazása. — Irodalmi ismeretek felhasználása. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes